[{"text_idx": "#000006", "text": "Etholiadau 2022: Sut i gynnal hustyngau"}, {"text_idx": "#000007", "text": "Mae etholiadau\u2019r llywodraeth leol ar fin digwydd, sy\u2019n golygu y gallai eich mudiad fod yn ystyried cynnal hustyngau. Yma, mae David Cook, Swyddog Polisi CGGC, yn edrych ar sut gallwch chi wneud yn siw\u0302r bod eich hustyngau yn cael eu cynnal yn ddiffwdan."}, {"text_idx": "#000008", "text": "Mae etholiadau\u2019r llywodraeth leol yn cael eu cynnal Mai yma ar hyd a lled Cymru a gweddill y DU."}, {"text_idx": "#000009", "text": "Gallai hyn olygu bod eich mudiad yn ystyried cynnal digwyddiad hustyngau. Mae Hustyngau yn gyfle i chi a\u2019ch aelodau, cefnogwyr neu bobl leol gwestiynu ymgeiswyr etholiadol ar y pynciau sy\u2019n bwysig i chi a\u2019ch cymuned."}, {"text_idx": "#000012", "text": "Mae\u2019r Comisiwn Etholiadol yn monitro gweithgareddau ymgyrchu gwleidyddol am gyfnod cyn yr etholiadau. Mae hyn yn golygu na all eich digwyddiad ffafrio unrhyw blaid benodol, ac ni ddylai gael ei dehongli felly."}, {"text_idx": "#000013", "text": "Wrth gynnal hustyngau, y ffordd orau o osgoi cyhuddiadau o ffafriaeth yw drwy sicrhau bod pob ymgeisydd yn eich ardal yn cael gwahoddiad i fynychu. Fodd bynnag, os oes amgylchiadau sy\u2019n eich rhwystro rhag gwneud hyn, rhaid i chi allu rhoi rhesymau diduedd pam na chafodd rhai ymgeiswyr eu gwahodd, a rhaid i aelodau\u2019r gynulleidfa gael gwybod pwy na chafodd ei wahodd a pham. Yn olaf, rhaid i\u2019r ymgeiswyr a wahoddir gynrychioli amrywiaeth o sylwadau o wahanol feysydd o\u2019r sbectrwm gwleidyddol a rhaid i bob un ohonynt gael cyfle teg i siarad ac ymateb i gwestiynau."}, {"text_idx": "#000014", "text": "Mae\u2019r Comisiwn Etholiadol hefyd yn monitro gwariant ar ymgyrchu yn ystod cyfnodau etholiadol. Er nad yw un digwyddiad hustyngau yn debygol o fynd y tu hwnt i\u2019r terfynau gwario hyn, os yw\u2019n rhan o becyn ymgyrchu y gallai eich mudiad fod yn ei wneud yn ystod cyfnod cyn-etholiadol y llywodraeth leol, mae\u2019n hanfodol eich bod yn cadw llygad ar eich costau cyffredinol. I gael rhagor o wybodaeth am hyn, gweler ganllawiau\u2019r Comisiwn Etholiadol neu anfonwch e-bost i .uk."}, {"text_idx": "#000015", "text": "Os ydych chi\u2019n bwriadu trefnu digwyddiad hustyngau, rydyn ni\u2019n gobeithio y bydd yn llwyddiannus. Cysylltwch a\u0302 policy@wcva.cymru os oes gennych chi unrhyw gwestiynau."}]